b'\n_START_ARTICLE_\nForbillede\n_START_PARAGRAPH_\nEn rollemodel eller et forbillede er en person, hvis opf\xc3\xb8rsel, eksempel eller succes er eller kan emuleres af andre, s\xc3\xa6rligt af yngre. Begrebet "rollemodel" menes at v\xc3\xa6re opfundet af sociologen Robert K. Merton, som fandt p\xc3\xa5 det i l\xc3\xb8bet af sin karriere. Merton havde en hypotese om at individer sammenligner sig selv med referencegrupper af folk som udfylder den sociale rolle, som individet selv aspirerer til. Et eksempel kan v\xc3\xa6re m\xc3\xa5den hvorp\xc3\xa5 fans (ofte unge fans) vil idolisere og imitere professionelle atleter eller musikere._NEWLINE_I den anden halvdel af det 20. \xc3\xa5rhundrede blev ordet udbredt som en del af et st\xc3\xb8rre ordforr\xc3\xa5d om social kapital til brug ved den amerikanske kamp for ligestilling p\xc3\xa5 arbejdspladsen \xe2\x80\x94 sammen med ord som glasloft, networking, mentorskab og gatekeeper. Disse ord skulle hj\xc3\xa6lpe til at identificere og adressere problemer som forhindrede ikke-dominerende grupper i at opn\xc3\xa5 professionel succes. Mainstream virksomhedslitteratur overtog efterf\xc3\xb8lgende begreberne og reklamerede for dem som veje til succes for alle der \xc3\xb8nskede at klatre op ad karrierestigen. I 1970 var disse begreber ukendte i den amerikanske offentlighed; ved midt-1990\'erne var de blevet en del af dagligdags sprogbrug. I Danmark blev "rollemodel" f\xc3\xb8rste gang anvendt i 1986, og i 2001 blev det optaget i Retskrivningsordbogen. Selvom begrebet "rollemodel" er blevet kritiseret for at v\xc3\xa6re "for\xc3\xa6ldet", er begrebet, og dets associerede ansvar, stadig fremtr\xc3\xa6dende i den offentlige bevidsthed, og bliver ofte anvendt, is\xc3\xa6r indenfor underholdningsindustrien og medierne.'